EuroBench/eurobench-wiki-sk-topics huggingface dataset:
Téma: Medicína
Amalgám je zliatina ortuti s iným kovom. Často sa používa v zubnom lekárstve. Je prevereným a osvedčeným definitívnym výplňovým materiálom. V zubnom lekárstve sa používa už viac ako 150 rokov. Ortuť rozpúšťa mnohé kovy na amalgámy, ktoré možno potom študovať.
Téma: Vtáky
Čajka orlia alebo čajka rybia (lat. Ichthyaetus ichthyaetus syn. Larus ichthyaetus) je veľmi veľký druh čajky z čeľade čajkovité. Žije v strednej Ázii, hniezdi od Krymu, v okolí Kaspického mora až po západné Mongolsko. Podľa Medzinárodnej únie na ochranu prírody a prírodných zdrojov čajka orlia patrí medzi najmenej ohrozené druhy, populácia stúpa, v Európe stavy kolíšu. Na Slovensku bola pozorovaná a doložená fotodokumentáciou v novembri v roku 2016 na lokalite Kamenný mlyn pri Trnave určená ako juvenil v prvom zimnom šate.. Existuje aj skoršie pozorovanie dvoch dospelých jedincov z apríla v roku 1996 na Domaši pri obci Bžany, no nebolo dostatočne dokumentované ani podané na schválenie faunistickou komisiou.
Téma: Futbal
Dare Vršič (* 26. september 1984, Maribor, SSR, Juhoslávia) je slovinský futbalový reprezentant. Hráva na pozícií stredopoliara, tvorcu hry. V rokoch 2005 až 2007 pôsobil na Slovensku, konkrétne v drese MŠK Žilina. Po skončení sezóny 2006-07 prestúpil do rumunského klubu FC Temešvár.
Téma: Politici
Hun Sen (khmérsky: ហ៊ុន សែន, * 5. august 1952; niekedy uvádzaný 4. apríl 1951, Peam Koh Sna, Francúzska Indočína (dnešná Kambodža)) je kambodžský politik, od roku 1985 dlhoročný predseda vlády Kambodže. Narodil sa ako a do roku 1972 používal meno Hun Bunal. V mladosti bol partizánskym vojakom, je predsedom Kambodžskej ľudovej strany, v minulosti taktiež zastával úrad ministra zahraničných vecí Kambodže. Jeho vláda býva často kritizovaná kvôli porušovaniu ľudských práv.
Téma: Futbal
Associazione Calcio Cesena alebo len Cesena je futbalový klub z talianskeho mesta Cesena. V sezóne 2012/13 bude hrávať druhú najvyššiu taliansku futbalovú súťaž Sériu B.
Téma: Rieky
Moháč (maď. Mohács) je mesto v Maďarsku v Baranskej župe v Moháčskom okrese. Leží na pravom brehu Dunaja v blízkosti hraníc s Chorvátskom a Srbskom. Má rozlohu 11 223 ha a žije tu 18 884 obyvateľov (1. január 2011).
Téma: Politici
Catherine Margaret Ashtonová, barónka Ashton of Upholland (angl. Catherine Margaret Ashton; * 20. marec 1956; Upholland, Lancashire) je britská a európska politička, od októbra 2008 do decembra 2009 európska komisárka pre obchod, od 1. decembra 2009 do 1. novembra 2014 vysoká predstaviteľka únie pre zahraničné veci a bezpečnostnú politiku.
Téma: Vtáky
Čajka morská (lat. Larus marinus) je veľký druh čajky z čeľade čajkovité. Obýva sever Atlantiku v severozápadnej Európe a na severovýchode Amerického kontinentu. Na Slovensku sa objavuje len zriedkavo. Podľa Medzinárodnej únie na ochranu prírody a prírodných zdrojov čajka morská patrí medzi najmenej ohrozené druhy, trend celkovej populácie nie je známy, v rokoch 1930 – 1975 došlo k výraznému zvýšeniu populácie a k zväčšeniu areálu rozšírenia na juh aj na sever. Za posledných 50 rokov bol zaznamenaný pokles v severnej Amerike o 29,7% (tri generácie), u európskej populácii bol zaznamenaný pokles, avšak len v zmysle krátkodobého trendu, odhad úrovne poklesu z dlhodobého pohľadu troch generácií je 23,6%.
Téma: Rieky
Ilz je rieka, ktorá preteká cez Bavorský les v Nemecku. Je ľavostranným prítokom Dunaja a má dĺžku 65 km, počas ktorej prúdi vo výškovom rozmedzí ~780 m. Ilz pramení blízko Rachelských hôr. V meste Passau sa vlieva do Dunaja.
Téma: Politici
Wu Pang-kuo (čín. 吴邦国, pchin-jin: Wú Bāngguó; * 24. júl 1941, Pching-pa, Kuej-čou[chýba zdroj] – † 8. október 2024, Peking) bol čínsky komunistický politik, ktorý pôsobil desať rokov ako predseda čínskeho parlamentu v oficiálnej pozícii predsedu Stáleho výboru celočínskeho zhromaždenia ľudových zástupcov. Predtým pôsobil vo funkciách vicepremiéra Číny a predsedu šanghajskej organizácie Komunistickej strany Číny. Pôvodne technik v továrni na elektroniku sa vypracoval na jej riaditeľa, potom prešiel do politiky. Pôsobil vo vedení šanghajskej organizácie Komunistickej strany Číny, od roku 1991 viedol stranícku organizáciu v Šanghaji ako tajomník šanghajského mestského výboru KS Číny (1991 – 1994), zastával funkciu tajomníka sekretariátu ÚV KS Číny (1992 – 1997) a predsedu stáleho výboru Celočínskeho zhromaždenia ľudových zástupcov (2003 – 2013), súčasne bol členom vedenia KS Číny ako člen politbyra (1992 – 2012) a jeho stáleho výboru (2002 – 2012).
Téma: Vtáky
Lastovička skalná môže byť aj (starší) názov druhu lastovička červenochrbtá (Cecropis daurica), pozri lastovička červenochrbtá Lastovička skalná (iné názvy: brehuľa skalná, dážďovník skalný, lastovička pohorská; lat. Ptyonoprogne rupestris, Hirundo rupestris) je druh vtáka z rodu Ptyonoprogne z čeľade lastovičkovité.
Téma: Futbal
Ewood Park je futbalový štadión nachádzajúci sa v Blackburne a je domovom futbalového klubu Blackburn Rovers. Štadión má kapacitu 31 367 miest. Štadión sa skladá zo štyroch tribún: Darwen End, Riverside Stand, Ronnie Clayton Blackburn End a Jack Walker Stand. Za Ronnie Clayton Blackburn End stojí socha bývalého majiteľa klubu Jacka Walkera ako pocta.
Téma: Vtáky
Hrdlička poľná alebo hrdlička divá (lat. Streptopelia turtur) je holub z čeľade holubovitých. Hniezdi na veľkej časti Európy, v Severnej Afrike, na Kanárskych ostrovoch, v Malej Ázii, Sýrii, Palestíne, Iraku, Iráne a v Afganistane.. Hniezdi na celom území Slovenska v poľnohospodárskej krajine, na okrajoch lesov do 1 300 m n. m.. Podľa Medzinárodnej únie na ochranu prírody a prírodných zdrojov hrdlička poľná patrí medzi ohrozené druhy, trend celkovej populácie je klesajúci z dôvodu ničenia jej biotopov a neudržateľného spôsobu využívania krajiny. Stavy v Európe za obdobie troch generácií (15.9 roka) klesali odhadovanou rýchlosťou 30 – 49%. Trend bol v Európe od roku 1980 mierne klesajúci. V Strednej Ázii bol zistený za obdobie dvoch až štyroch dekád mierny až silný pokles. V Uzbekistane za posledných 30 rokov počty takisto poklesli. Pôvodná veľká populácia v európskej časti Ruska dramaticky poklesla o > 80% od roku 2000 a v porovnaní so stavom od roku 1980 až o > 90%. Pokles je zaznamenaný aj vo východnej a južnej časti Kazachstanu, napríklad v pohorí Manrak (južne od jazera Zajsan) bola hrdlička poľná v minulosti bežným druhom a dnes je vzácna či dokonca úplne vymizla.
Téma: Vtáky
Ochrana dravcov na Slovensku (skrátene aj RPS z anglického názvu Raptor Protection of Slovakia) je občianske združenie, venujúce sa výskumu a ochrane dravých vtákov a sov vo voľnej prírode na území Slovenska. Pôvodný názov, používaný do roku 2004 bol Skupina pre výskum a ochranu dravcov na Slovensku (SVODAS). Pri jej vzniku stál jeden z najvýznamnejších ornitológov na Slovensku, Mgr. Štefan Danko.
Téma: Rieky
Čierny Váh je údolná vodná nádrž na Liptove, bola vybudovaná na strednom toku rovnomennej zdrojnice Váhu v 2. polovici 20. storočia. Je súčasťou systému priehrad Vážskej kaskády. Nádrž má objem 3,7 mil. m³ vody. Prečerpávacia vodná elektráreň je svojím inštalovaným výkonom 735,16 MW najvýkonnejšou vodnou elektrárňou na Slovensku. Elektráreň bola uvedená do prevádzky v roku 1981. Priemerná ročná produkcia elektrickej energie je 200 GWh. Vodné dielo pozostáva z dvoch nádrží, horná nádrž bola vybudovaná na krasovej plošine Vyšné Sokoly v nadmorskej výške 1 160 m n. m., dolná nádrž je klasická údolná nádrž v nadmorskej výške 733 m n. m. Voda sa prečerpáva z dolnej nádrže do hornej a podzemnými prívodmi prechádza cez turbíny. Zo siedmich turbín je jedna typu Kaplan, ostatné typu Francis. Prietok - 6× 30 m3s-1 + 1× 8 m3s-1.
Téma: Vtáky
Kolibiarik iberský (lat. Phylloscopus ibericus) je malý druh spevavca z čeľade penicovité (Sylviidae), hniezdi na Pyrenejskom polostrove. Podľa Medzinárodnej únie na ochranu prírody a prírodných zdrojov kolibiarik iberský patrí medzi najmenej ohrozené druhy, celková populácia je stúpajúca.
Téma: Futbal
Sir David Robert Joseph Beckham, OBE (* 2. máj 1975, Leytonstone, Spojené kráľovstvo) je bývalý anglický futbalista, v súčasnosti prezident a spolumajiteľ Inter Miami CF a spolumajiteľ Salford City. Hral za Manchester United, Preston North End, Real Madrid, AC Miláno, LA Galaxy, Paris Saint-Germain a anglické národné mužstvo. Je prvým Angličanom, ktorý vyhral ligový titul v štyroch krajinách: v Anglicku, Španielsku, Spojených štátoch a Francúzsku. Kariéru ukončil v máji 2013, po 20 rokoch, počas ktorých získal 19 trofejí.
Téma: Filmy
Atómový vlak (ang. Atomic Train) je americký akčný triler z roku 1999 o neúmyselnom jadrovom výbuchu, ktorý zničí mesto Denver. Bol pôvodne vysielaný na NBC ako dvojdielna miniséria.
Téma: Politici
Leopold I. (* 3. júl 1676, Dessau, Nemecko – † 9. apríl 1747, Dessau) bol suverénny vládca malého štátu Anhaltsko-Dessau, pruský vojvodca a reformátor armády. Narodil sa ako deviate dieťa Jána Juraja II. a Henrietty Kataríny Oranžskej.
Téma: Spisovatelia
Tove Marika Janssonová (* 9. august 1914, Helsinki, Fínsko – † 27. jún 2001, Helsinki) bola fínska spisovateľka píšuca po švédsky, maliarka a ilustrátorka kníh pre deti, autorka populárnych príbehov o rodine trollov Muminovcoch.
Téma: Medicína
Arómoterapia je použitie aromatických éterických olejov na ovplyvňovanie zdravotného a psychického stavu. Termín zaviedol v dvadsiatych rokoch 20. storočia francúzsky chemik René Maurice Gattefossé. Arómaterapia je jednou z metód prírodnej (naturálnej) medicíny. Aplikáciou silíc lieči rozličné ochorenia. Silice obsahujú látky, ktorých liečivé účinky sa používajú v mnohých liekoch.
Téma: Futbal
Danny Josué Ortiz Maldonado (* 26. júl 1976 – † 29. február 2004) bol guatemalský futbalový brankár. Ortiz debutoval v reprezentácii v roku 2001 v zápase proti Paname a celkovo nastúpil v 11 zápasoch. Počas zápasu proti CSD Communicaciones narazil do Maria Rodrígueza zo súperovho tímu, pričom si natrhol osrdcovník. Ortiz neskôr zomrel v nemocnici.
Téma: Politici
Vo voľbách do Národného zhromaždenia republiky Česko-slovenskej v roku 1925, ktoré sa konali 15. novembra 1925, bolo v rámci štyroch slovenských volebných obvodov zvolených 28 senátorov. 2 mandáty, ktoré podľa zákona mali byť ešte určené pre slovenské volebné obvody, sa v rámci II. a III. skrutínia rozdelili v českých volebných krajoch.
Téma: Vtáky
Vták roka (nemecky: Vogel des Jahres) je kampaň, ktorú každoročne od roku 1971 vyhlasujú v Nemecku organizácie Naturschutzbund Deutschland, NABU (Zväz ochrany prírody a biodiverzity Nemecka) a Landesbund für Vogelschutz in Bayern - LBV (Bavorská spoločnosť pre ochranu vtáctva). Tieto organizácie na ochranu prírody tak ako prvé na svete upozornili na ohrozenie zvierat a biotopov tým, že každý rok vyhlásili jedného kandidáta. Cieľom projektu je zvýšenie povedomia o danom druhu a širších otázkach týkajúcich sa vtáctva pre širokú a odbornú verejnosť. Z Nemecka sa kampaň Vták roka rozšírila aj do ďalších krajín.
Téma: Medicína
Anestéziológia je medicínsky odbor, ktorý sa zaoberá anestéziou. Anestézia je reverzibilný útlm nervového systému. Prejavuje sa stratou vedomia, vyradením vnímania pri celkovej anestézii a vyradením reakcie na vonkajšie nociceptívne (bolestivé) podnety, čo sa veľmi často využíva pri chirurgických zákrokoch.
Téma: Politici
Lluis Companys i Jover (* 21. jún 1882, Tarros, † 15. október 1940, Barcelona) bol španielsky politik a právnik, stúpenec samostatnosti Katalánska, vodca strany Esquerra Republicana de Catalunya. Od roku 1934 a po celú doba trvania občianskej vojny až do smrti v roku 1940 bol predseda Katalánskej Generalitat. Companys je katalánskym národným hrdinom, jeho meno nesie olympijský štadión v Barcelone. Počas občianskej vojny stál na strane legálnej republikánskej vlády , v praxi teda opustil svoje snahy o samostatnosť Katalánska. Po prehranej vojne žil v emigrácii vo Francúzsku, avšak po obsadení Francúzska nemeckými vojskami, padol do rúk gestapa, ktoré ho vydalo vojsku generála Francisca Franca. Bol odsúdený vojenským tribunálom v Barcelone na smrť, proti ktorého rozsudku nebolo možné odvolanie. 15 októbra 1940 bol rozsudok vykonaný.
Téma: Vrchy
Koruna Zeme (angl. Seven Summits) je názov pre sedem najvyšších vrcholov jednotlivých svetadielov. Predstavuje prestížny horolezecký projekt, ktorý v 80. rokoch 20. storočia zadefinoval amatérsky horolezec Richard Bass a neskôr modifikoval Reinhold Messner.
Téma: Politici
Alexandăr (Stoimenov) Stambolijski alebo Aleksandăr (Stoimenov) Stambolijski (bulh. Александър Стоименов Стамболийски; * 1. marec 1879, Slavonica – † 14. jún 1923, tamže) bol bulharský predseda vlády od októbra 1919 do svojej smrti v roku 1923.
Téma: Futbal
Dušan Kuciak (* 21. jún 1985,Žilina) je slovenský futbalový brankár, v súčasnosti hráč 1-ligového klubu Lechia Gdańsk. Päť rokov pôsobil v tíme MŠK Žilina, v drese ktorého získal v sezóne 2006-07 majstrovský titul. Záujem o jeho služby mal aj grécky klub AEK Atény. V júni 2008 podpísal trojročný kontrakt s rumunským klubom najvyššej súťaže FC Vaslui. Následne sa na 5 rokov upísal poľskému klubu KP Legia Varšava.
Téma: Spisovatelia
Ján Hispanus, lat. Iohannes Hispalensis, bol prekladateľ, ktorý žil v 12. storočí. Spoluprekladal Avicebronove dielo Fons vitae z arabčiny. Preložil aj medicínske dielo byzantského vedca Qusta ibn Luqa De differentia spiritus et animae alebo dielo Kitāb al-Mawālid (slov. Kniha života), ktoré napísal arabský astrológ Abu ’Ali al-Khaiyat.
Téma: Vrchy
Mont Ngaoui (1 410 m n. m.) je najvyšší vrchol Stredoafrickej republiky. Nachádza sa v pohorí Adamaoua, na hranici medzi Kamerunom a Stredoafrickou republikou.
Téma: Vrchy
Keňa (v starších slovenských zdrojoch aj Kenja, Kénia, Kenia; angl. Mount Kenya, swahil. Kirinyaga) je masív v štáte Keňa, v ktorom sa vo výške 5 199 m n. m. nachádza najvyšší vrch Kene a druhý najvyšší vrch Afriky. Masív leží 130 km severovýchodne od hlavného mesta Nairobi v Národnom parku Mount Kenya. Masív Keňa má tri hlavné vrcholy: Batian (5 199 m n. m.) Nelion (5 188 m n. m.) Lenana (4 985 m n. m.)
Téma: Spisovatelia
Andreas William Heinesen (* 15. január 1900, Tórshavn – † 12. marec 1991, Tórshavn) bol po dánsky píšuci faerský spisovateľ. Venoval sa aj poézii, výtvarnému umeniu a hudbe. Vyštudoval obchodnú akadémiu v Kodani, krátko sa venoval žurnalistike.
Téma: Vrchy
Pigne de la Lé (3 396 m n. m.) je vrch v švajčiarskych Penninských Alpách, ktorý sa nachádza južne od obce Zinal v kantóne Valais. Leží severne od vrchu Grand Cornier, na hrebeni medzi ľadovcom Moiry a údolím Zinal.
Téma: Medicína
Albuminúria je odborný lekársky termín, označujúci prítomnosť bielkoviny albumínu v moči, kde sa za normálnych okolností nenachádza. Môže byť prechodná, napríklad pri horúčke. Trvalá albuminúria je jedným z príznakov poškodenia filtračných schopností obličiek.
Téma: Medicína
Prognóza (z neskorolat. prognōsis z starogr. πρόγνωσις prognósis – poznanie vopred) je v medicíne predpoveď, ktorá sa snaží na základe objektívnych nálezov stanoviť, či sa dá očakávať pri určitej chorobe zahojenie a upravenie, zlepšenie stavu, alebo naopak chronicita alebo trvalé zhoršovanie, resp. ukončenie života. Podľa toho môže byť prognóza dobrá, pochybná, nepriaznivá, zlá a veľmi zlá (fausta, infausta, infaustissima).
Téma: Futbal
Alexander Vencel (* 2. marec 1967, Bratislava) je bývalý slovenský futbalový reprezentant. Hrával na poste brankára. Je synom bývalého reprezentanta Česko-Slovenska Alexandra Vencela staršieho. Je odchovancom Slovana Bratislava, kde hrával do roku 1994. Nasledujúcich 11 rokov chytal vo Francúzsku, za RC Strasbourg a Le Havre. Po skončení aktívnej kariéry pôsobil naďalej vo Francúzsku v trénerských pozíciach. V roku 2006 sa stal asistentom trénera Papina v druholigovom RC Strasbourg. Na konci sezóny 2006-07 dosiahol s klubom postup do Ligue 1. Vencel je autorom dvoch kníh zameraných na futbalovú tematiku: Brankár a Brankár 2.
Téma: Futbal
Delfino Pescara 1936 známy ako Pescara Calcio alebo len Pescara je futbalový klub z talianskeho mesta Pescara. V sezóne 2012/13 bude hrávať najvyššiu taliansku futbalovú súťaž Sériu A.
Téma: Rieky
Považská lesná železnica (skr. PLŽ) je bývalá lesná železnica v údolí Čierneho Váhu a súčasný depozitár vozidiel v Múzeu Liptovskej dediny v Pribyline.
Téma: Spisovatelia
Euhemeros, latinsky Euhemerus (asi 340 p.n.l Messina – asi 260 p.n.l) bol staroveký grécky spisovateľ, ktorý žil na dvore kráľa Kassandra Macedónskeho. Býva považovaný za stúpenca kyrénskej školy. Vo svojom diele, ktoré sa zachovalo len v zlomkoch, podávala racionálny výklad gréckych mýtov. Tento postup sa po ňom nazýva euhemerizmus. Euhemeros žil v dobe helenizmu, kde bol Alexander Veľký zaradený medzi jeho bohov a chcel ukázať, že hranice medzi svetom bohov a svetom ľudí nie je tak ostrá, ako sa domnievali iný. Podľa cirkevného historika Eusebia z Kaisareie bolo jeho (dávno stratené) dielo „Posvätné príbehy“ (Hiera anagrafé) podistým utopický román, ktorý popisoval čisto racionálnu spoločnosť na vymyslenom ostrove Panchaei. Autor sa tam mal dostať cestou okolo Arábie. Obyvatelia tohto ostrova vraj vykladali známe mýty ako historické udalosti a vysvetľujú, čo sa vtedy vlastne stalo. Takže grécky bohovia boli podľa nich pôvodní králi, Zeus bol veľký dobyvateľ a panoval na Kréte, kde sa vraj ešte ukazuje jeho hrob.
Téma: Medicína
Tepny zásobujú mozog okysličenou krvou. Hmotnosť mozgu je v priemere 1,4 kg, čo predstavuje asi 2% hmotnosti tela, lenže na správnu funkciu potrebuje mozog 15 - 20 % objemu cirkulujúcej krvi. Ak sa prívod krvi do mozgu preruší na 5 sekúnd, dôjde k strate vedomia, a pokiaľ sa neobnoví do niekoľkých minút, dôjde k nezvratnému poškodeniu.
Téma: Rieky
Ivanka pri Dunaji (historicky slov. Ivánka (pri Dunaji), maď. Pozsonyivánka, historicky Iványi, nem. Iwanka an der Donau) je obec na Slovensku v okrese Senec, ležiaca v Bratislavskom kraji v tesnej blízkosti Bratislavy s približne 7-tisíc obyvateľmi.
Téma: Politici
Tawakkul Karmánová (po arabsky: توكل كرمان - Tawakkul Karmán; * 7. február 1979, Taizz, Jemen) je jemenská novinárka, politička, členka politickej strany Al-Isláh a aktivistka za ľudské práva. Vedie skupinu „Novinárky bez okov“ (Women Journalists Without Chains, WJWC), ktorú spoluzakladala v roku 2005 ako spolupracovníčka novín Al-Thawrah spolu s inými ženami s pomocou zahraničný vlád a humanitných organizácii. V roku 2011 sa stala svetovou tvárou Jemenského povstania, súčasti povstaní Arabskej jari. Jemenčania ju volajú „Železná žena“ a „Matka revolúcie“. V roku 2011 bola jednou z troch žien, ktorým bola udelená Nobelova cena za mier. Stala sa tak prvou arabskou a druhou moslimskou držiteľkou ocenenia a zároveň doteraz najmladšou laureátkou Nobelovej ceny za mier. V rodnej krajine získala významné postavenie po roku 2005. Pôsobila ako novinárka a obhajkyňa spravodajskej služby pre mobilné telefóny, ktorej zamietli v roku 2007 licenciu. Viedla potom protesty za slobodu tlače. Počnúc májom 2007 organizovala týždenné protesty a zoznam problémov, ktoré si vyžadujú reformu tak neustále rozširovala. Keď Tunisania v januári 2011 zvrhli vládu Zajna al-Ábidína bin Alího, orientovala protesty na podporu “Jazmínovej revolúcie”, ako zvykla volať Arabskú jar. Bola tiež silným hlasom v boji za ukončenie režimu Alího Abdalláha Sáliha.
Téma: Vrchy
Anseris Mons je vrch na povrchu Marsu, ktorý sa nachádza na južnej pologuli v severovýchodnej oblasti Hellas Planitia na jej okraji. Veľkosť základne dosahuje 58 km. Pomenovaná bola v roku 1991 po hviezde Anseris.
Téma: Medicína
Spánok je pravidelný stav odpočinku, pozorovaný u všetkých druhov cicavcov, vtákov a rýb. Je charakterizovaný spomalením rytmu dýchania, tepu srdca, nižšou citlivosťou na vonkajšie podnety, zvýšenou mierou anabolizmu (syntéza bunkových štruktúr) a zníženou mierou katabolizmu (zánik bunkových štruktúr). Na rozdiel od bezvedomia, spánok sa považuje len za alterovaný stav vedomia a z veľkej miery ho ovplyvňujú hormóny, ako napr. melatonín. Spánok zabezpečuje regeneráciu organizmu a jeho nedostatok môže spôsobiť celý rad zdravotných komplikácií. Rozlišuje sa: ortodoxný spánok (spánok NREM) paradoxný spánok (spánok REM)
Téma: Rieky
Čierny Hron je významný ľavostranný prítok Hrona v regióne horné Pohronie, na území okresu Brezno. Má dĺžku 25,8 km, priemerný prietok v ústí 3 m³/s, je tokom III. rádu a priemerná lesnatosť povodia je približne 80 %. Hydrologické poradie toku: 4-23-01-111, číslo recipienta: 4-23-01-3177. Pramení vo Veporských vrchoch pod Sedmákom (1 004,1 m n. m.) v nadmorskej výške cca 935 m n. m.. Najprv priberá ľavostranný prítok spod Dlhého grúňa (852,8 m n. m.) a tečie severovýchodným smerom dolinou Za dlhým grúňom, na konci ktorej priberá sprava Rakytovo a stáča sa na sever. Neskôr priberá Čierny potok z pravej strany a údolie Čierneho Hrona sa nápadnejšie rozširuje. Ďalej priberá opäť sprava Kýčerný potok a vteká do intravilánu obce Čierny Balog (postupne preteká jej časťami: Dobroč, Pusté, Jánošovka, Jergov, Krám a Nový Krám) a mení smer toku na severozápad. Následne priberá najprv sprava Šaling a potom zľava Brôtovo, ďalším významným prítokom na území obce je ľavostranné Vydrovo a pri Kráme opäť ľavostranný prítok Veľká dolina. Opúšťa obec Čierny Balog a zarezáva sa do severného okraja Balockých vrchov, kde vytvára niekoľko zaklesnutých meandrov. Zľava priberá svoj najväčší prítok, Kamenistý potok, a oblúkom sa stáča k severu. Preteká obcou Hronec, zľava priberá vody Osrblianky a vstupuje do Horehronského podolia. Tečie ešte okrajom Valaskej, stáča sa na západ a pri Chvatimechu ústi v nadmorskej výške 461 m n. m. do Hrona. Údolím Čierneho Hrona a niektorých bočných dolín vedie Čiernohronská lesná železnica, ktorá je zrekonštruovaná v úseku Vydrovo-Čierny Balog-Chvatimech.
Téma: Vtáky
Hvizdák veľký alebo hvizdák dlhozobý (Numenius arquata) je druh vtáka z čeľade slukovité (Scolopacidae). Obýva mierne a boreálne pásmo Palearktídy. Podľa Medzinárodnej únie na ochranu prírody a prírodných zdrojov hvidzák veľký patrí medzi takmer ohrozené druhy, trend celkovej populácie je klesajúci s odhadovanou rýchlosťou medzi 20 – 30% za 15 rokov (tri generácie), populácia v roku 2007 zaznamenala pokles za obdobie troch generácií od 26.1 – 34.1%. Nebolo isté, či pokles južných populácií nebol kompenzovaný nárastom stavov na severe. Stavy v Európe poklesli za 31.2 rokov (tri generácie) o 30 – 49%.
Téma: Rieky
Moravská Dyje (nem. Mährische Thaya) je malá rieka na území Česka (Morava) a Rakúska (Dolné Rakúsko), jedna zo zdrojníc rieky Dyje. Celková dĺžka toku je 68,2 km a povodie má plochu 630 km².
Téma: Politici
Doc. JUDr. Milan Bartošek CSc. (* 5. marec 1913, Chrudim, Rakúsko-Uhorsko – † 25. februára 1996, Praha, Česko) bol český právnik: právny romanista. Preložil niekoľko textov a napísal viacero kníh, vrátane Encyklopedie římského práva (1981), Dějiny římského práva ve třech fázích jeho vývoje (1988) a Škola právnického myšlení (1993). Bol synovcom Theodora Bartoška.
Téma: Vtáky
Kalužiak červenonohý alebo kalužiak obyčajný (lat. Tringa totanus) druh vtáka z čeľade slukovité (Scolopacidae). Je rozšírený v miernom pásme palearktídy. Na Slovensku hniezdi v 6,80 % mapovacích kvadrátov v povodiach riek na nížinách. Podľa Medzinárodnej únie na ochranu prírody a prírodných zdrojov kalužiak červenonohý patrí medzi najmenej ohrozené druhy, trend celkovej populácie je neznámy, u Európskej populácii bol podľa prieskumov v rokoch 1980 – 2013 zaznamený mierny pokles.
Téma: Medicína
Astrocyty alebo astroglie sú bunky patriacim do skupiny neuroglie. Sú to veľké rozvetvené hviezdicovité podporné bunky s dlhými výbežkami. Jedným výbežkom zvyčajne priliehajú na stenu kapiláry a druhým sa dotýkajú povrchu neurónu. Tým zabezpečujú jeho výživu. Má sa za to, že sú základom hematoencefalickej bariéry. Podľa charakteru výbežkov možno astrocyty rozdeliť na plazmatické s hrubými, a vláknité s tenkými výbežkami. Vláknité sa nachádzajú v bielej hmote, plazmatické v sivej hmote. Hypertrofujú a množia sa pri poškodení centrálnej nervovej sústavy – konečný stav sa označuje ako glióza.
Téma: Rieky
Hronská Dúbrava (maď. Felsőbesenyő) je obec na Slovensku v okrese Žiar nad Hronom v Banskobystrickom kraji. Leží v doline rieky Hron na úpätí Kremnických vrchov v nadmorskej výške 498 m n. m.
Téma: Futbal
Artur Boruc (* 20. február 1980) je poľský futbalista, hrajúci na pozícii brankára, od 20. júla 2005 hráč Celticu Glasgow, od roku 2004 reprezentant Poľska, účastník Majstrovstiev sveta 2006 a Majstrovstiev Európy 2008, pravidelne vystupujúci v Lige Majstrov.
Téma: Rieky
Linz (slovenský historický názov Linec) je štatutárne mesto v severnom Rakúsku pri rieke Dunaj. Je to hlavné mesto spolkového štátu Horné Rakúsko (Oberösterreich). Má rozlohu 196 km² a viac ako 200 tisíc obyvateľov, s okolitými predmestiami a aglomeráciami až vyše 270-tisíc. Linz je tretie najväčšie mesto Rakúska.
Téma: Futbal
Andersyn Luis de Souza, OIH (* 27. august 1977, São Bernardo do Campo, Brazília) je bývalý profesionálny brazílsky futbalista známy ako Deco. Na medzinárodnej úrovni reprezentoval Portugalsko. Na klubovej úrovni po úspechu v Lige majstrov s Portom hral od roku 2004 za Barcelonu. Po výmene trénera Barcelony v roku 2008 sa tam stal nepotrebným a prestúpil do Chelsea a v roku 2010 prestúpil do Fluminense Football Club. V auguste 2013 ukončil futbalovú kariéru.
Téma: Politici
John Houlding (* august 1833 – † 17. marec 1902) bol anglický obchodník, najvýznamnejší ako primátor Liverpoolu a zakladateľ futbalového klubu Liverpool. V novembri 2017 si Houldinga pripomenuli bronzovou bustou pred Anfieldom pri príležitosti 125. výročia FC Liverpool.
Téma: Futbal
You’ll Never Walk Alone je pieseň z roku 1945 z muzikálu Carousel. Autormi piesne sú Richard Rodgers a Oscar Hammerstein II. Neskôr ju naspievalo aj mnoho iných spevákov ako Frank Sinatra, Judy Garland, Elvis Presley a Johnny Cash. Najznámejšia verzia je ale naspievaná liverpoolskými hudobníkmi Gerry & The Pacemakers. V roku 1965 ju pod názvom Nikdy nejdeš sám s textom Zdeňka Borovca naspieval Jiří Popper. V roku 1974 ju pod rovnakým názvom, ale s iným textom od toho istého autora, naspieval Karel Gott.
Téma: Rieky
Smederevo je mesto v Srbsku, správne stredisko Podunajského okruhu. V roku 2003 tu žilo 109 809 obyvateľov. Mesto založil srbský panovník Đurađ Branković, ktorý dal v roku 1430 postaviť Smeredevskú pevnosť. V rokoh 1430 až 1439 bolo Smederevo hlavným mestom Srbska, potom pripadlo postupujúcej Osmanskej ríši po dvojmesačnom obliehaní. Od 2. augusta 1444 na základe Segedínskeho mieru mesto opäť pripadlo Brankovićovi. Ešte v tom istom rohu však Uhri porušili mierovú dohodu a Srbsko sa opäť zmenilo na bojisko. V roku 1454 sultán Mehmed II. Smeredevo znovu zabral, nakrátko ustúpil Jánovi Huňadymu a od 1459 sa mesto stalo osmanskou pohraničnou pevnosťou až do roku 1526. Pri prvom srbskom povstaní v roku 1806 bolo opäť prechodne hlavným mestom. Počas 2. svetovej vojny mesto okupovalo nemecké vojsko, ktoré do pevnosti umiestnilo sklad munície. 5. júna 1941 došlo k mohutnému výbuchu uskladneného streliva; výbuch zavinil tisíce ľudských obetí a vážne poškodil pevnosť. Mesto je strediskom oblasť známej pestovaním ovocia a výrobou vín. Dominantou miestneho priemyslu sú oceliarne predtým známe pod menom Sartid. V roku 2003 do nich vstúpil americký investor a premenoval ich na U.S. Steel Serbia. V roku 2012 boli železiarne odpredané späť do vlastníctva štátu.
Téma: Vtáky
Červenák karmínový (iné názvy: hýľ červený, hýľ červenohlavý, hýl karmínový, hýľovec červenkastý, hýľ karmínový; lat. Carpodacus erythrinus) je spevavec a patrí do čeľadi pinkovité. Obýva celé kontinentálne pásmo palearktídy. Hniezdi na severnom Slovensku od pohoria Javorníky po Levočské vrchy a Ľubovniansku vrchovinu. V 19,60 % mapovacích kvadrátov bolo dokázané alebo predpokladané hniezdenie. Podľa Medzinárodnej únie na ochranu prírody a prírodných zdrojov červenák karmínový patrí medzi najmenej ohrozené druhy, trend celkovej populácie je klesajúci, podľa výskumov v období 1980 – 2013 poklesli stavy aj v Európe.
Téma: Futbal
Aaron Lennon (* 16. apríl 1987, Leeds, Spojené kráľovstvo) je byývalý profesionálny futbalový hráč. Väčšinu svojej kariéry strávil v klube Tottenham Hotspur. Lennon bol taktiež anglický futbalový reprezentant a reprezentačný dres si na seba obliekol celkom 21 krát. Profesionálnu kariéru začal v roku 2003 v klube Leeds United. Tam odohral 38 zápasov a dal jeden gól.
Téma: Spisovatelia
Juraj Ihnátko (Jurij Ihnatkov; * 14. máj 1840 alebo 14. apríl 1840, Michalovce – † 14. september 1885, Lučenec) bol rusínsky, respektíve zakarpatskoukrajinský učiteľ, novinár a jazykovedec. Patril medzi prorusínsky a prorusky orientovaných intelektuálov angažovaných v rámci procesu rusínskeho národného obrodenia.
Téma: Vrchy
Geschriebenstein (maď. Írott-kő; 884 m n. m.) je zalesnený vrch na hranici medzi Rakúskom a Maďarskom. Je to najvyšší vrch Günserského pohoria, najvyšší bod v západnom Maďarsku (Zadunajsko) a najvyšší bod v Burgenlande. Nadmorská výška vrcholu je podľa rakúskych prameňov 884 m n. m., zatiaľ čo maďarské referencie väčšinou uvádzajú 883 m n. m.. Najvyšší bod na strane Burgenlandu je 879 m n. m.. Jeho bývalými maďarskými názvami boli Fenyőhegy a Szálkő. Jeho súčasné meno (Írottkő v maďarčine, Geschriebenstein v nemčine) sa dá preložiť ako napísaný kameň a je pravdepodobne odvodené z hraničných kameňov s nápismi medzi majetkami rodov Batthyány a Esterházy. Na vrchole sa nachádza vyhliadková veža postavená v roku 1913. Nachádza sa presne na hranici medzi Rakúskom a Maďarskom. Od decembra 2007 je možné prekročiť rakúsko-maďarskú hranicu bez formalít, pretože Maďarsko sa pripojilo k Schengenskej dohode. Najbližšie mestá na rakúskej strane sú Rechnitz a Lockenhaus. Na maďarskej strane je najbližšou obcou Velem a najbližším mestom je Kőszeg.
Téma: Vtáky
Kačica ostrochvostá (lat. Anas acuta) je zúbkozobec a patrí do čeľadi kačicovité. Žije v celej Holarktíde. Na Slovensku hniezdi vzácne, v období migrácie bola zistená v 20,30 % mapovacích kvadrátov ako zimujúca bola zaznamenaná iba v 7 % mapovacích kvadrátov. Podľa Medzinárodnej únie na ochranu prírody a prírodných zdrojov kačica ostrochvostá patrí medzi najmenej ohrozené druhy, celková populácia klesá, za obdobie 20,4 rokov (tri generácie) poklesla európska populácia o 25%, za posledných 40 rokov klesla populácia v severnej Amerike o 77,3%.
Téma: Medicína
Výrazom úraz sa alternatívne označuje psychická trauma, pozri psychická trauma. Okrem toho v súčasných technických normách býva pojem úraz (angl. harm, teda doslova ujma) definovaný ako súhrnné označenie pre fyzické poranenie človeka, poškodenie zdravia človeka, poškodenie majetku a poškodenie prostredia, pozri pod poranenie a škoda Úraz alebo (v medicíne aj) trauma je náhle trvalé alebo dočasné poškodenie organizmu mechanickými, chemickými alebo biologickými vplyvmi. Náuka o úrazoch sa nazýva traumatológia. Úrazy sú príčinou najväčšieho počtu práceneschopnosti, invalidity a úmrtí v najproduktívnejšom ľudskom veku a na prvom mieste úmrtnosti detí do 15 rokov.
Téma: Futbal
Camp de Les Corts, alebo len jednoducho Les Corts, bol športový štadión v Barcelone, v Katalánsku, v Španielsku. Bol domovským štadiónom futbalového klubu FC Barcelona, kým sa klub v roku 1957 nepresťahoval na Camp Nou. Les Corts bol postavený, ako výsledok dlhoročného plánovania prezidenta klubu FC Barcelona, Joana Gampera, ktorého cieľom bolo dať klubu nový, dôstojný futbalový štadión. Nahradil predchádzajúci malý štadión Carrer Indústria. Les Corts bol otvorený 20. mája 1922 a mal 25 000 divákov. Prvý zápas na ňom odohrali kluby FC Barcelona a St. Mirren. 13. mája 1923 sa na ňom hralo finále Copa del Rey medzi Athleticom Bilbao a klubom CE Europa a 21. decembra 1924 sa na štadióne odohralo medzištátne stretnutie medzi futbalovými reprezentáciami Španielska a Rakúska. Dňa 24. júna 1925 sa na štadióne odohrala udalosť, ktorá spôsobila, že bol zavretý na 6 mesiacov. Počas zápasu, ktorý sa tam v ten deň odohral, fanúšikovia FC Barcelona spievali posmešky, keď sa hrala Španielska národná hymna, ale pri znení piesne „God Save the King“, ktorú hral Britský kráľovský námorný orchester, fanúšikovia tlieskali. Diktátorsky režim Prima Riveru obvinil prezidenta klubu Joana Gampera z podpory katalánskeho nacionalizmu. Les Corts bol zavretý a Gamper bol vyhostený zo Španielska. Štadión bol domovom FC Barcelona počas dvoch najúspešnejších období tohto klubu. V 20. rokoch 20. storočia, keď bol trénerom Jack Greenwell a za klub hrali futbalisti ako Paulino Alcántara, Sagibarbá, Ricardo Zamora, Josep Samitier, Félix Sesúmaga a Franz Platko, FC Barcelona dominovala v „Championat de Catalunya“ a dostala sa medzi najlepšie kluby v Španielsku. Klub budoval na týchto úspechoch aj ďalej a keď ešte sídlil na štadióne Les Corts, stal sa víťazom premiérového ročníka La Ligy. Klub zažil na Les Corts ďalšiu „zlatú éru“ v 40. rokoch 20. storočia a 50. rokoch 20. storočia, keď za FC Barcelonu hrali takí hráči ako Ramallets, Velasco, Joan Segarra, Ladislao Kubala, Luis Suárez, Sandor Kocsis a Z
Téma: Futbal
1. FC Kaiserslautern je nemecký futbalový klub so sídlom v Kaiserslauterne. Klub je od sezóny 2010-11 účastníkom 1. Bundesligy. Bol založený zlúčením klubov Germania 1896 a FG Kaiserslautern v roku 1900. Domácim štadiónom klubu je Fritz-Walter-Stadion na Betzenbergu, ktorý má kapacitu 49 780 divákov.
Téma: Filmy
Amores Perros alebo Láska je kurva je mexický dramatický triler z roku 2000, ktorý natočil mexický režisér Alejandro González Iñárritu. V roku 2000 bol nominovaný na Oscara v kategórii „Najlepší zahraničný film“. Film rozpráva tri rôzne životné príbehy ľudí žijúcich v Mexiku prepojené automobilovou nehodou.
Téma: Vrchy
Gran Paradiso je najvyšší vrch pohoria Grajské Alpy, ležiaceho v Taliansku v provincii Aosta. Nachádza sa v južnej časti pohoria, kde sa nachádzajú najvyššie štíty pohoria. Vrch je obklopený tromi ľadovcami (Tribolazzione, Laveciau a Gran Paradiso). Vrchol patrí medzi ľahko dostupné štvortisícovky Álp.
Téma: Vrchy
Zla Kolata (Kollata, po albánsky Bregu i Kolats) je najvyšší vrch Čiernej Hory a 16. najvyšší vrch Albánska v pohorí Prokletije, najvyššom pohorí Dinárskych vrchov. Leží na hraniciach Čiernej Hory a Albánska v masíve Kolac spolu so štítom Dobra Kolata (po albánsky Kolata e Mirë), ktorý je len o 6 metrov nižší. Zla Kolata je vyhľadávaná turistami z celého sveta predovšetkým na jar, keď je tu ešte sneh a tak ponúka možnosť výstupu v zimných podmienkach.
Téma: Politici
Františka Plamínková (* 5. február 1875, Praha – † 30. jún 1942, Praha Kobyliská strelnica) bola česká politička, novinárka a organizátorka českého, československého a medzinárodného ženského hnutia.
Téma: Futbal
Clarence Clyde Seedorf (* 1. apríl 1976, Paramaribo, Surinam) je bývalý holandský futbalový stredopoliar surinamského pôvodu. Je jediným hráčom, ktorému sa podarilo vyhrať Ligu majstrov s tromi rôznymi klubmi: Ajaxom (1995), Realom Madrid (1998), a s AC Miláno (2003, 2007); tiež hral ešte za kluby Sampdoria a Internazionale. Po konflikte s van Bastenom už nie je členom holandskej reprezentácie.
Téma: Futbal
1. Fußball Club Köln je nemecký futbalový klub z Kolína nad Rýnom založený v roku 1948. Domáce zápasy hrá na štadióne Rhein energie stadion v Kolíne nad Rýnom.
Téma: Vtáky
Kulík morský (lat. Charadrius alexandrinus) je druh z čeľade kulíkovité. Patrí medzi kozmopolitné druhy, obýva hlavne morské pobrežia, vo vnútrozemí je zriedkavý, žije na slaniskách. Podľa Medzinárodnej únie na ochranu prírody a prírodných zdrojov kulík morský patrí medzi najmenej ohrozené druhy, trend celkovej populácie je klesajúci, pre Európsku populáciu je odhadovaná rýchlosť poklesu 25% behom troch generácií (15 rokov).
Téma: Filmy
Archimedov zákon (angl. The Archimedean Principle) je slovenský film. Architekt: Ivan Vaníček Návrhy kostýmov: Gizela Schmiedová-Menšíková Strih: Bedřich Voděrka Zvuk: Jaroslav Plavec Vedúci výroby: Ján Mikláš, Ladislav Vondrejička Exteriéry: Bratislava, Limbach
Téma: Vrchy
Emi Koussi je rozľahlý, 60 × 80 km široký, v súčasnosti neaktívny štítový vulkán, nachádzajúci sa v severnej časti Čadu, na južnom okraji pohoria Tibesti. S výškou 3 415 m n. m. je to najvyššia hora Sahary a zároveň aj najvyššia hora Čadu. Sopka je vybudovaná na paleozoických a mezozoických pieskovcoch. Vrchol sopky tvoria dve prekrývajúce sa kaldery, vonkajšia má rozmery 12×15 km. V kalderách sa nachádzajú mladšie troskové kužele, bazaltové lávové dómy a krátery. Posledná aktivita vyprodukovala tri maary a početné lávové prúdy bazaltového zloženia.
Téma: Futbal
Andrij Mykolajovyč Ševčenko, ukr. Андрій Миколайович Шевченко (* 29. september 1976, Dvirkivščyna, Ukrajina) je bývalý ukrajinský futbalový útočník. Je držiteľom prestížneho ocenenia Zlatá lopta pre najlepšieho futbalistu Európy roku 2004. Spolu s Karimom Benzemom je tiež na zdieľanom piatom mieste v počte strelených gólov v Lige majstrov s 59 gólmi Pelé ho roku 2004 zaradil medzi 125 najlepších žijúcich futbalistov.
Téma: Filmy
Autá je animovaný film štúdia Pixar z roku 2006. Odohráva sa v prostredí automobilových pretekov a významnej americkej cesty Route 66. Vo filme nie sú žiadni ľudia alebo zvieratá, len stroje. Napríklad hmyz je znázornený VW Chrobákom a kravy sú znázornené ako traktory. Film má v sebe ukrytú myšlienku a ponaučenie jednak pre deti, ale aj pre celý dnešný svet.
Téma: Vtáky
Vták roka je kampaň, ktorú každoročne oznamuje v niektorých krajinách väčšinou ornitologická spoločnosť alebo environmentálna organizácia. Cieľom projektu je zvýšenie povedomia o danom druhu a širších otázkach týkajúcich sa vtáctva pre širokú a odbornú verejnosť. Prvýkrát kampaň Vták roka – Vogel des Jahres vyhlásili v roku 1971 organizácie Naturschutzbund Deutschland (NABU) a Landesbund für Vogelschutz in Bayern (LBV) v Nemecku. Tieto organizácie na ochranu prírody ako prvé upozornili na ohrozenie vtákov a biotopov tým, že každý rok vyhlásili jedného kandidáta. Z Nemecka sa kampaň rozšírila do ďalších krajín. Na Slovensku začala kampaň v roku 2008 vyhlásením za vtáka roku Dážďovníka tmavého (Apus apus). Kampaň organizuje Slovenská ornitologická spoločnosť / Birdlife Slovensko. V Česku začala kampaň v roku 1992, keď vyhlásil Výbor Českej ornitologickej spoločnosti (ČSO) za vtáka roku lastovičku obyčajnú (Hirundo rustica)
Téma: Spisovatelia
Gabriela Vránová (* 27. júl 1939, Nové Mesto nad Váhom – † 16. jún 2018, Praha) bola česká herečka, dabérka a divadelná pedagogička, dlhoročná členka pražského Divadla na Vinohradoch.
Téma: Rieky
Obtočník Váhu je geomorfologický útvar na strednom Považí v katastrálnom území obce Hrádok v okrese Nové Mesto nad Váhom. Od roku 1983 je prírodnou pamiatkou. Jeho rozloha je 1,39 ha. Organizačne spadá pod správu CHKO Biele Karpaty. Na území pamiatky platí 4. stupeň ochrany. Predmetom ochrany je: Unikátny geomorfologický útvar na strednom Považí, kde je možné študovať vývoj, ktorý prekonalo alúvium Váhu po pleistocénnom zaľadnení. Je to dôležitá ekostabilizačná plocha poľnohospodárskej krajiny v okolí.
Téma: Vtáky
Kolibiarik dlhochvostý (iné názvy: kolibiarik Schwarzov, kolibiar dlhochvostý, kolibkárik dlhochvostý, kolibkárik Schwarzov; lat. Phylloscopus schwarzi) je malý druh spevavca z čeľade penicovité (Sylviidae).
Téma: Politici
Justinián I. Veľký (*482, Tauresium pri Skopje – † 14. november 565, Konštantínopol) bol byzantský cisár, jeden z najvýznamnejších vladárov neskorého staroveku a najpozoruhodnejších byzantských (východorímskych) cisárov vôbec. Významné boli jeho reformy rímskeho práva a osobitne jeho kodifikačné dielo známe ako Corpus iuris civilis. Významná bola i jeho rozsiahla stavebná činnosť a vojenská expanzia, ktorej cieľom bolo získať naspäť územie bývalej Rímskej ríše v západnej Európe (dnešné Taliansko, juh Pyrenejského polostrova) a v severnej Afrike. V dôsledku jeho vojenských aktivít sa Byzantská ríša rozšírila do takmer celého Stredomoria. Pravoslávna cirkev považuje Justiniána za svätého a jeho pamiatku si pripomína 14. novembra.
Téma: Vrchy
Jü-šan (čín. 玉山, pchin-jin: Yùshān; 3 951 m n. m. alebo 3 952 m n. m.) je najvyšší vrch Taiwanu. Prominencia vrchu je 3951 m. Vrch je považovaný za národný symbol.
Téma: Spisovatelia
Pavol Jozef Šafárik (Safáry/Schaffáry/Schafary/Saf(f)arik/Šafarík/Szafarzik, po česky Pavel Josef Šafařík, po nemecky Paul Joseph Schaffarik, po latinsky Paulus Josephus Schaffarik, po maďarsky Pál József Saf(f)arik) (* 13. máj 1795, Kobeliarovo – † 26. jún 1861, Praha) bol slovenský, v Čechách naturalizovaný básnik, historik, etnograf, slavista a univerzitný profesor. Založil vedeckú slavistiku. Svoje diela písal prevažne po nemecky alebo po česky.
Téma: Politici
James Harold Wilson, barón Wilson of Rievaulx, KG, OBE, FRS, PC (* 11. marec 1916, Huddersfield, Spojené kráľovstvo – † 24. máj 1995, Londýn) bol britský politik. V rokoch 1964 – 1970 a 1974 – 1976 zastával funkciu predsedu vlády za Labouristickú stranu.
Téma: Vtáky
eBird je webová stránka sprístupňujúca databázu pozorovaní vtákov formou prehľadov druhov, fotografií, nahrávok hlasov a máp rozšírenia alebo formou zoznamu jednotlivých kontinentov, štátov až na úroveň regiónov (na Slovensku po úroveň krajov) formou prehľadov a máp. Ľudia z celého sveta v reálnom čase môžu zapisovať svoje pozorovania vtákov, fotografie a nahrávky hlasov priamo cez túto webovú stránku alebo rovnomennú mobilnú aplikáciu. Sledovaním a zapisovaním sa zaoberajú nielen ornitológovia a prírodovedci ale aj milovníci pozorovania prírody.
Téma: Medicína
Defekt je chýbanie, nedostatok, poškodenie, porucha toho, čo je u normálneho jedinca zdravé a bežné. Rozlišujú sa tieto druhy defektov: orgánový defekt (vývojová anomália, následok choroby, následok úrazu) funkčný defekt (porucha funkcie bez postihnutia orgánového tkaniva, napr. neuróza srdcová, neuróza žalúdočná a pod.). S defektom, či už chybou alebo poruchou, sa postihnutý človek buď dokáže sám vyrovnať, a potom je defekt jeho osobnou záležitosťou, alebo sa s ním nedokáže vyrovnať, a potom defekt už nie je len záležitosťou postihnutého. Tým nadobúda sociálnu dimenziu, stáva sa záležitosťou spoločenskou (defektivita).
Téma: Vtáky
Perie je vonkajšia pokrývka (najmä) vtákov pozostávajúca z tzv. pier (j.č. pero), čo sú špeciálne rohovinové tenké útvary vyrastajúce z povrchu tela, ktoré sú derivátmi kože. Výskyt peria odlišuje triedu vtáky od všetkých ostatných živých skupín; no niektoré štvornožce mali tiež perie (napríklad rody Microraptor a Sinosauropteryx). Perá vyrastajú z preliačenín kože, vzniknutých preliačením koriovej papily. Koriová papila spočiatku vyživuje celé pero a cez ňu vstupujú do peria cievy a nervové vlákna, ktoré dozrievaním pera odumierajú. Základné typy peria: obrysové perie (=kontúrové perie) – základný typ: krycie perie krídlové perie (=letky) kormidlové perie (= chvostové perie) krovky páperie – na tepelnú izoláciu brvité hmatové perie – okolo zobáka púdrové perie – jemný rohovinový púder dočasné perie (=páperček) – u mláďat
Téma: Filmy
Bozky z Hongkongu (franc. Bons Baisers de Hong Kong) je francúzska akčná komédia z roku 1975, ktorú režíroval Yvan Chiffre. Film je akási paródia na Bondovky. Ide o posledný film medzi skupinou Les Charlots a ich producentom Christianom Fechnerom.
Téma: Filmy
Cinka Panna je slovensko-česko-maďarský koprodukčný film režiséra Dušana Rapoša. Film je založený na príbehu Panny Cinky, prvej cigánskej primášky z 18. storočia.
Téma: Medicína
Podtlakové uzatváranie rán (vacuum assisted closure, VAC) je metodika používaná v chirurgii na urýchlenie, alebo zlepšenie hojenia chronických, zle sa hojacích rán. Spočíva v aplikácii špongie s otvorenými bunkami na ranu, následnom krytí rany nepriedušnou fóliou a aplikácii kontrolovaného podtlaku na lokalitu rany. Súčasťou VAC zariadenia je čierna polyuretánová špongia alebo biela poly-vinyl-alkoholová mäkká špongia. Čierna špongia s priemerom pórov 600 μm je viac účinná, biela špongia s priemerom pórov 400 μm sa používa ak granulačné tkanivo prerastá do čiernej špongie, alebo ak pacient čiernu špongiu pre bolesť netoleruje. Špongia je upravená podľa veľkosti rany a vložená do rany. Evakuačná hadička s bočnými dierkami je vložená do špongie rovnobežne s kožou. Vďaka použitiu špongií s otvorenými pórmi je aplikovaný podtlak rovnomerne rozložený na celú lokalitu rany. Rana so špongiou a drénom sú následne prelepené nepriedušnou fóliou. Drén spája penu v rane s VAC pumpou. VAC pumpa je počítačom riadená podtlaková pumpa so široko nastaviteľnými parametrami produkovaného podtlaku. VAC terapia pracuje na princípe rovnomerného pôsobenia podtlaku na lokalitu rany. Podtlak odstraňuje z rany prebytočnú tekutinu, dilatuje novo sa vytvárajúce kapiláry, odstraňuje z rany infekčný agens a špongia navyše mechanicky stimuluje spodinu rany, teda granulačné tkanivo, k rýchlejšiemu rastu. Mechanizmus účinku VAC terapie teda môžeme zhrnúť v nasledujúcich bodoch: zabezpečenie vlhkého prostredia rany zlepšenie manažmentu výpotku odstránenie infekčného agens vzostup teploty v rane mechanická stimulácia buniek granulačného tkaniva VAC terapia zďaleka nie je v súčasnosti u nás ani vo svete štandardnou terapiou hojenia. Mnohé štúdie ju však odporúčajú ako podpornú liečbu pri chronicite hojenia. Treba ale zdôrazniť individuálny prístup ako pri jej indikácii, tak aj pri voľbe jednotlivých parametrov jej aplikácie.
Téma: Medicína
Prirodzený potrat alebo prirodzený abort je predčasné ukončenie tehotenstva z prirodzených príčin pred dosiahnutím životaschopnosti plodu. Pri potrate sa tehotenstvo ukončí vypudením plodu v priebehu prvých 28 týždňov, plod váži menej ako 500 g, nevykazuje žiadne známky života ako dýchanie, tlkot srdca alebo pulzácia pupočnej šnúry. Ak tieto kritériá nie sú splnené, ide o predčasný pôrod. Potraty sa delia na skoré (do 12. týždňa tehotenstva) a neskoré (12. až 24. týždeň tehotenstva), pričom prevažujú skôr skoré ako neskoré potraty. Vďaka pokrokom v neonatológii sa môže životaschopnosť plodu mimo maternice naďalej zvyšovať, už od začiatku 28. týždňa tehotenstva môžeme hovoriť o smrti alebo o predčasnom pôrode a nie o potrate.
Téma: Filmy
Blade (v anglickom origináli Blade) je americký akčný film z roku 2025 od režiséra Yanna Demanga, natočený na motívy komiksov od vydavateľstva Marvel Comics o superhrdnovi Bladovi. Jedná sa o 38. film v MCU a je súčasťou 6. fázy Marvel Cinematic Universe a Mnohovesmírnej ságy. Film bol oznámený v roku 2019 na udalosti Comic-Con. Ali mal prvýkrát hlasové cameo ako Blade vo filme Eternals (2021). Vo februári 2021 bola najatá Stacy Osei-Kuffourová, aby napísala scenár. Koncom roku 2021 bol najatý Bassam Tariq ako režisér. Tariq odišiel o rok neskôr kvôli posunom v produkcii filmu a kreatívnym rozdielom. V novembri 2022 bol nájdený režisér Yann Demange a to v čase, keď Michael Starrbury prepisoval scenár. Nic Pizzolatto sa pridal ako ďalší scenárista v apríli 2023. Do konca novembra 2023 bol Michael Green najatý, aby napísal nový scenár.
Téma: Filmy
Annabelle 2: Stvorenie zla (orig. Annabelle: Creation) je americký hororový film z roku 2017, ktorý režíroval David F. Sandberg a scenár k filmu napísal Gary Dauberman. Je druhým dielom filmu Annabelle z roku 2014 a štvrtou časťou v sérii V zajatí démonov. Vo filme hrajú herci ako Stephanie Sigman, Talitha Bateman, Anthony LaPaglia a Miranda Ottová. Film mal premiéru na filmovom festivale v LA dňa 19. júna 2017 a v Spojených štátoch bola 11. augusta 2017. Film celkovo získal 160 miliónov dolárov a získal všeobecne pozitívne recenzie od kritikov, ktorí chválili hlavne atmosféru a hercov. Tiež poznamenal aj veľké zlepšenie oproti prvej časti. Dňa 27. júna. mala premiéru tretia časť z tejto série, Annabelle 3: Návrat.
Téma: Spisovatelia
Toto je zoznam spisovateľov Austrálie. Thea Astley (1925 – 2004) Wilfred Burchett Peter Carey James Clavell (1924 – 1994) David Williamson Nick Earls Cathy Freeman Dame Mary Gilmore Adam Lindsay Gordon (1833 – 1870) A. D. Hope Paul Jennings Henry Kendall (1839 – 1882) Henry Lawson Kathy Lette Dorothea Mackellar (1885 – 1968) David Malouf John Marsden Sally Morgan (1951) D'Arcy Niland (1919 – 1967) Oodgeroo Noonuccal (Kath Walker) Ruth Park Andrew Barton "Banjo" Paterson (1864 – 1941) Christina Stead Patrick White (1912 – 1990) Tim Winton Judith Wright Marcus Clarke
Téma: Vtáky
Kalužiak tmavý (lat. Tringa erythropus) druh vtáka z čeľade slukovité (Scolopacidae). Obýva mokrade tundry hraničiace s tajgou v palearktíde. Cez Slovensko migruje na jar od apríl do mája a na jeseň už od júla do októbra, bol zaznamenaný v 14,70 % mapovacích kvadrátov. Podľa Medzinárodnej únie na ochranu prírody a prírodných zdrojov kalužiak tmavý patrí medzi najmenej ohrozené druhy, stav celkovej populácie je stabilný.